**Victor Söderström** (s. 26. helmikuuta 2001 Skutskär, Ruotsi) on ruotsalainen jääkiekkopuolustaja, joka pelaa NHL-seura Arizona Coyotesin organisaatiossa. Seura varasi hänet ensimmäisellä kierroksella vuoden 2019 varaustilaisuuden 11. pelaajana. Söderström laukoo oikealta.

Ura
---

### Seuraura

Söderström on Skutskärs SK:n kasvatti. Hän debytoi seuran miesten joukkueessa vain 13-vuotiaana Ruotsin viidenneksi korkeimmalla sarjatasolla HockeyTreanissa kaudella 2014–2015. Kaudeksi 2015–2016 Söderström siirtyi Brynäs IF:n junioreihin. Hän jakoi tehoilla 13+16=29 koko U16 Elitin puolustajien pistepörssin toisen sijan Leksands IF:n Filip Johanssonin kanssa edellään vain Rögle BK:n Jakob Bondesson. Söderström voitti kauden päätteeksi U16 SM:n pronssia.

Kaudella 2016–2017 Söderström oli J18 Elitissä Brynäsin tehokkain puolustaja tehoilla 7+12=19. Hän voitti myös J18 Allsvenskanin puolustajien piste- ja syöttöpörssin tehoilla 3+16=19 sekä jakoi puolustajien tehotilaston voiton joukkuetoverinsa Adam Bäckehagin kanssa lukemalla +21. Kaudella 2017–2018 Söderström oli J18 Elitissä Brynäsin tehokkain puolustaja tehoilla 6+11=17. J18 Allsvenskanissa hän oli tehoilla 1+13=14 joukkueen paras syöttäjä Sebastian Sundlövin kanssa ja toiseksi paras pistemies hänen jälkeensä. Pudotuspeleissä Söderström oli Brynäsin paras maalintekijä kolmella osumallaan. Hän pelasi osan kaudestaan myös seuran J20-junioreissa.

Söderström debytoi kaudella 2018–2019 Brynäsin SHL-joukkueessa. Hän teki SHL-debyyttinsä vain 16-vuotiaana 18. lokakuuta 2018 vieraissa Malmö Redhawksia vastaan. Söderström sai ottelussa jääaikaa 14.10 minuuttia. Hän keräsi myös yhden kahden minuutin jäähyn. Marraskuussa 2018 Söderström teki Brynäsin kanssa kevääseen 2020 asti ulottuvan SHL-sopimuksen. Hän teki SHL-uransa avausmaalin 28. joulukuuta 2018 Örebro HK:ta vastaan. Kaikkiaan Söderströmin tulokaskausi toi 44 runkosarjaottelussa tehot 4+3=7. Hän oli koko SHL:n tehokkain U18-ikäinen pelaaja.

Arizona Coyotes varasi Söderströmin ensimmäisellä kierroksella 11. pelaajana NHL:n varaustilaisuudessa 2019. Heinäkuussa hän teki seuran kanssa kolmivuotisen tulokassopimuksen. Syksyn harjoitusleirin päätteeksi Coyotes lähetti Söderströmin kaudeksi 2019–2020 vielä lainalle Brynäsin SHL-joukkueeseen. Hän teki 35 runkosarjaottelussa tehot 5+11=16, joilla Söderström oli joukkueen tehokkain puolustaja.

Elokuussa 2020 Coyotes lainasi Söderströmin kaudeksi 2020–2021 toistaiseksi voimassa olevalla sopimuksella Ruotsin toiseksi korkeimmalle sarjatasolle HockeyAllsvenskan-joukkue AIK IF:ään. Marraskuussa hän joutui sivuun ylävartalovamman vuoksi. Söderströmin lainasopimus todettiin päättyneeksi, kun hän liittyi kuntouduttuaan Ruotsin alle 20-vuotiaiden MM-leiriryhmään. Myös Coyotes kutsui Söderströmin liittymään MM-turnauksen jälkeen NHL-harjoitusleirilleen. Tammikuun 2021 harjoitusleirin päätteeksi seura nimesi hänet varapelaajien "taksiryhmäänsä". Söderström nostettiin Coyotesin NHL-kokoonpanoon runkosarjan viidenteen otteluun 22. tammikuuta 2021 Vegas Golden Knightsia vastaan. Hän sai ottelussa jääaikaa 15.18 minuuttia ja Söderströmille merkittiin teholukema +1.

Söderström teki ensimmäisen NHL-maalinsa 8. toukokuuta 2021 ottelussa San Jose Sharksia vastaan.

### Maajoukkueura

Söderström pelasi alle 20-vuotiaiden MM-kilpailuissa vuosina 2020 ja 2021, joista ensimmäinen turnaus päättyi pronssiin. Jälkimmäisessä turnauksessa hän toimi Ruotsin varakapteenina. Söderström jakoi viidellä syöttöpisteellään joukkueen sisäisen syöttöpörssin voiton Simon Holmströmin kanssa. He jakoivat Ruotsin sisäisen pistepörssin voiton Noel Gunlerin ja Lucas Raymondin kanssa. Valmennus valitsi Söderströmin joukkueensa turnauksen yhdeksi kolmesta parhaasta pelaajasta.

Söderström pelasi myös alle 18-vuotiaiden MM-kilpailuissa vuonna 2019, jolloin hän toimi Ruotsin varakapteenina ja voitti maailmanmestaruuden. Söderström valittiin Slovakiaa vastaan pelatun alkulohkon ottelun päätteeksi joukkueensa ottelun parhaaksi pelaajaksi. Hän pelasi myös alle 18-vuotiaiden Hlinka Gretzky Cupissa vuonna 2018, jolloin Söderström voitti hopeaa. Hän pelasi myös World U-17 Hockey Challengessa vuonna 2017. Yhteensä Söderström on pelannut 14 nuorten ja 34 poikien maaottelua.

Tilastot
--------

|   |   | Runkosarja |   | Pudotuspelit |   | Arvokisat |
| --- | --- | --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM | Turnaus | O | M | S | Pist. | RM |
| 2014–2015 | Skutskärs SK | Ruotsi III | 12 | 5 | 3 | 8 | 0 | – | – | – | – | – |
| 2015–2016 | Brynäs IF | J18 Elit | 1 | 0 | 0 | 0 | 0 | – | – | – | – | – |
| 2016–2017 | Brynäs IF | J18 Elit | 18 | 7 | 12 | 19 | 8 | – | – | – | – | – |
|  | Brynäs IF | J18 Allsv. | 18 | 3 | 16 | 19 | 8 | 1 | 0 | 1 | 1 | 0 |
| 2017–2018 | Brynäs IF | J18 Elit | 16 | 6 | 11 | 17 | 16 | – | – | – | – | – |
|  | Brynäs IF | J18 Allsv. | 16 | 1 | 13 | 14 | 8 | 5 | 3 | 1 | 4 | 6 |
|  | Brynäs IF | SuperElit | 16 | 3 | 3 | 6 | 8 | 1 | 1 | 0 | 1 | 0 |
| 2018–2019 | Brynäs IF | SuperElit | 14 | 1 | 7 | 8 | 2 | 2 | 0 | 1 | 1 | 4 | U18 | 4 | 0 | 1 | 1 | 2 |
|  | Brynäs IF | SHL | 44 | 4 | 3 | 7 | 22 | – | – | – | – | – |
| 2019–2020 | Brynäs IF | SHL | 35 | 5 | 11 | 16 | 12 | – | – | – | – | – | JMM | 7 | 1 | 5 | 6 | 6 |
| 2020–2021 | AIK IF | Allsvenskan | 12 | 1 | 5 | 6 | 6 | – | – | – | – | – | JMM | 5 | 0 | 5 | 5 | 0 |
|  | Tucson Roadrunners | AHL | 32 | 2 | 8 | 10 | 8 | 1 | 0 | 0 | 0 | 0 |
|  | Arizona Coyotes | NHL | 4 | 1 | 1 | 2 | 0 | – | – | – | – | – |
| 2021–2022 | Tucson Roadrunners | AHL | 32 | 3 | 16 | 19 | 24 | – | – | – | – | – |
|  | Arizona Coyotes | NHL | 16 | 0 | 0 | 0 | 6 | – | – | – | – | – |
| 2022–2023 | Tucson Roadrunners | AHL | 44 | 2 | 19 | 21 | 28 | 2 | 0 | 0 | 0 | 2 |
|  | Arizona Coyotes | NHL | 30 | 0 | 9 | 9 | 24 | – | – | – | – | – |
| 3 kautta | yhteensä | AHL | 108 | 7 | 43 | 50 | 60 | 3 | 0 | 0 | 0 | 2 |
| 3 kautta | yhteensä | NHL | 50 | 1 | 10 | 11 | 30 | – | – | – | – | – |
| 2 kautta | yhteensä | SHL | 79 | 9 | 14 | 23 | 34 | – | – | – | – | – |

Lähteet
-------

* Victor Söderström The Internet Hockey Databasessa (englanniksi)
* Victor Söderström Eurohockey-sivustolla (englanniksi)
* Victor Söderström *Elite Prospects*. Everysport Media Group AB.  (englanniksi)

### Viitteet

1. 1 2 3 4 5 6 7  Victor Söderström *Elite Prospects*. Everysport Media Group AB.  (englanniksi)
2. ↑  Elite Prospects - U16 Elit Stats 2015-2016 *eliteprospects.com*. Everysport Media Group. Viitattu 27.7.2019. (englanniksi)
3. ↑  Elite Prospects - J18 Allsvenskan Stats 2016-2017 *eliteprospects.com*. Everysport Media Group. Viitattu 27.7.2019. (englanniksi)
4. ↑  Elite Prospects - Brynäs IF J18 *eliteprospects.com*. Everysport Media Group. Viitattu 27.7.2019. (englanniksi)
5. ↑  Skoglund, Henrik: Jättetalangen får SHL-kontrakt: "Ville få det skrivet och klart" *Hockeysverige.se*.  8.11.2018. NewsMe. Viitattu 7.12.2018. (ruotsiksi)
6. ↑  Victor Söderström *SHL.se*. SHL AB. Viitattu 27.7.2019. (ruotsiksi)
7. ↑  Coyotes Sign Soderstrom To Three-Year Entry-Level Contract *nhl.com/coyotes*.  7.7.2019. GLENDALE, ARIZONA:  Arizona Coyotes. Viitattu 27.7.2019. (englanniksi)
8. ↑  Ruotsalainen suurlahjakkuus allekirjoitti NHL-sopimuksen *Sportti.com*.  8.7.2019. Sport Content Oy. Viitattu 27.7.2019.
9. ↑  Morin, Richard: Barrett Hayton makes Arizona Coyotes roster; Victor Soderstrom returns to Sweden *eu.azcentral.com*.  1.10.2019. Gannett Law Department. Viitattu 16.1.2020. (englanniksi)
10. ↑  Elite Prospects - Brynäs IF *eliteprospects.com*. Everysport Media Group. Viitattu 10.9.2020. (englanniksi)
11. ↑  AIK Hockey lånar Oliver Wahlström och Victor Söderström *aikhockey.se*.  31.8.2020. AIK Ishockey AB. Viitattu 10.9.2020. (ruotsiksi)
12. ↑  Victor Söderström lämnar AIK *aikhockey.se*.  27.11.2020. AIK Ishockey AB. Viitattu 10.9.2020. (ruotsiksi)
13. ↑  Coyotes Announce 2020-21 Opening Night Roster *nhl.com/coyotes*.  13.1.2021. GLENDALE, ARIZONA:  Arizona Coyotes. Viitattu 29.1.2021. (englanniksi)
14. ↑  Kinkopf, Alex: Soderstrom Set to Make NHL Debut *nhl.com/coyotes*.  23.1.2021. GLENDALE, ARIZONA:  Arizona Coyotes. Viitattu 29.1.2021. (englanniksi)
15. ↑  Vegas Golden Knights - Arizona Coyotes - January 22nd, 2021 *NHL.com*.  22.1.2021. National Hockey League. Viitattu 29.1.2021. (englanniksi)
16. ↑
17. ↑  Elite Prospects - Sweden U20 *eliteprospects.com*. Everysport Media Group. Viitattu 7.1.2021. (englanniksi)
18. ↑  BEST PLAYER OF THE GAME SELECTED BY THE TEAM (pdf) *iihf.com*.  28.4.2019. IIHF. Viitattu 27.1.2020. (englanniksi)